Bohemian Rhapsody (film)

Bohemian Rhapsody je životopisný film z roku 2018. Zobrazuje dobu pätnástich rokov od založenia britskej rockovej hudobnej skupiny Queen až po koncert na Live Aid, šesť rokov pred smrťou speváka skupiny Freddieho Mercuryho. Scenár filmu napísal Anthony McCarten. V hlavných roliach hrajú Rami Malek, Ben Hardy, Gwilym Lee, Joseph Mazzello, Allen Leech a Lucy Boynton. Film režíroval Bryan Singer, ale pred koncom hlavného natáčania ho vystriedal Dexter Fletcher. Singer ale nakoniec zostal jediným uvádzaným režisérom kvôli pravidlám Directors Guild of America. Fletcher bol uvedený len ako výkonný producent filmu.

Vznik filmu bol ohlásený už v roku 2010 a hlavnú rolu mal stvárniť Sacha Baron Cohen. Baron Cohen ale projekt opustil v roku 2013 kvôli nezhodám s producentmi a film tak zostal určitú dobu na ľade. Výroba filmu sa znovu plno obnovila až v novembri 2016, keď bol do hlavnej roli obsadený Rami Malek. 

Film získal rôznorodé reakce od kritikov, ale zažil velký divácky úspech a bol nominovaný na radu cien. S rozpočtom okolo 50 miliónov dolárov zarobil celosvetovo cez 900 miliónov dolárov, čím sa stal šiestym najzárobkovejším filmom roku 2018 na svete a prvým v životopisnom a dramatickom žánri. V januári 2019 získal cenu Zlatý glóbus v kategóriách najlepší film (dráma) a najlepší mužský herecký výkon (dráma) (Rami Malek). Okrem toho bol nominovaný na 5 Oscarov, a to vrátane kategorií najlepší film a najlepší herec v hlavnej roli (pre Ramiho Maleka).

Obsadenie 
Rami Malek ako Freddie Mercury (spevák)
Gwilym Lee ako Brian May (gitarista)
Ben Hardy ako Roger Taylor (bubeník)
Joe Mazzello ako John Deacon (basgitarista)
Lucy Boynton ako Mary Austinová, (Mercuryho priateľka)
Aidan Gillen ako John Reid (manažér skupiny Queen)
Allen Leech ako Paul Prenter (Mercuryho osobný asistent)
Tom Hollander ako Jim Beach (advokát a neskorší manažér skupiny Queen)
Mike Myers ako Ray Foster (hudobný producent společnosti EMI)
Aaron McCusker ako Jim Hutton (Mercuryho priateľ)
Meneka Dasová ako Jer Bulsarová (Mercuryho matka)
Ace Bhatti ako Bomi Bulsara (Mercuryho otec)
Priya Blackburnová ako Kashmira Bulsarová (Mercuryho sestra)
Max Bennett ako David (Marin nový priateľ)
Dermot Murphy ako Bob Geldof
Dickie Beau ako Kenny Everett
Jack Roth ako Tim Staffell (spevák skupiny Smile)
Neil Fox-Roberts ako pán Austin (Marin otec)
Philip Andrew ako Reinhold Mack
Michelle Duncanová ako Shelley Sternová
Jess Radomskyová ako Cheryl
Adam Lambert ako muž vystupujúci z dodávky

Historické nepresnosti 

Niektoré udalosti boli oproti realite pozmenené pre dramatické účely filmu, čo scenárista McCarten okomentoval slovami: „Robili sme film, nie dokument“.

Nepresnosti o skupine 
 Vznik skupiny nebol tak jednoduchý ako vo filme. Mercury poznal Staffella zo školy a už pred jeho odchodom prejavil záujem pridať sa ku skupine. 
 John Deacon nebol prvým hráčom na basovú gitaru, v poradí bol až štvrtým.
 Postava Raya Fostera je vymyslená a ako inšpiráciu si vzala manažéra vydavateľstva EMI, Roya Featherstona. Aj keď si Featherstone a další ludia z nahrávacej spoločnosti mysleli, že skladba „Bohemian Rhapsody“ je príliš dlhá na to, aby mohla vyjsť ako singel, bol Featherstone velkým fanúšikom skupiny.
 Mercury nebol prvým členom skupiny Queen, ktorý vydal sólový album. Roger Taylor vydal v apríli 1981 album Fun in Space a v júni 1984 album Strange Frontier. Brian May vydal album Star Fleet Project v októbri 1983. Mercuryho sólový album Mr. Bad Guy bol vydaný až v apríli 1985.
 Skupina Queen sa nikdy nerozpadla, takže koncert Live Aid nebol dôvodom k obnoveniu skupiny. Skupina vydala na začiatku roku 1984 album The Works a na to vyrazila na turné po celom svete. Posledné koncertové turné sa konal 8 týždňov pred Live Aid.

Nepresnosti o Mercurym 
 Podľa časopisu Vanity Fair film vynechal množstvo dôležitých informácií o vzťahu Mercuryho s Mary Austinovou a Jimom Huttonom. Tvorcovia podľa nich tiež zámerne „prekrucovali a menili fakty“.
 Mercury sa s Mary Austinovou nestretol v ten istý večer, kedy sa pridal ku skupine. Jim Hutton nebol čašníkom na jednom z Mercuryho večierkov, ale pracoval ako kaderník v hoteli Savoy a s Mercurym sa stretol v nočnom klube.
 Najviac bolo kritizované to, ako bola vo filme zobrazená Mercuryho diagnóza vírusu HIV. Kritik Jasper Rees to v časopise The Spectator popísal ako „nejbezcitnejšie prekrútenie faktov“. Mercury sa v skutočnosti o svojej chorobe dozvedel niekedy medzi rokmi 1986 a 1987, a nie pred koncertom Live Aid v roku 1985 ako vo filme. Ďalší členovia skupiny o chorobe nevedeli až do roku 1989.

Ocenenia a nominácie

Iné projekty

Externé odkazy
Oficiálne stránky filmu

Zdroj

Queen
Filmy z 2018
Filmové drámy
Filmy s LGBT témou
Hudobné filmy
Životopisné filmy